Aleksey Balabanov

Aleksey Balabanov (; doğ. 25 fevral 1959, Sverdlovsk — 18 may 2013, Sankt-Peterburq) — rusiyalı rejissor, ssenari müəllifi və prodüser. "Eybəcərlər və insanlar haqqında" filmində rejissor işinə görə "Nika" mükafatının sahibi, "Qardaş" və "Müharibə" filmlərinə görə "Kinotavr" kinofestivalın ikiqat mükafatçısı.

 Həyatı 
25 fevral 1959-cu ildə Sverdlovskda anadan olub. Nikolay Dobrolyubov adına Nijni Novqorod Dövlət Dillər Universitetinin tərcümə fakültəsində təhsil alıb.

1981-83-cü illərdə Sovet Ordusunda zabit kimi hərbi xidmət keçib (hərbi-nəqliyyat aviasiyasında). Bu illər ərzində Afrika və Asiya ölkələrinə səyahət edib. Sonradan bu təcrübə ona "200-cü yük" filmində kömək oldu. Əfqanıstan müharibəsi iştirakçısı olub. Hərbi qulluğunun bitməsinə az qalmış Hərbi Dəniz Donanmasına keçirilir və həmin illərdən dənizçi geyiminə xüsusi sevgisi yaranıb.

Sverdlovsk kinostudiyasında dörd il rejissor assistenti işləmişdir. 1990-cı ildə Ali Ssenaristlər və Rejissorlar kursunun məzunu olmuşdur.

İlk filmini 26 yaşında 1985-ci ildə Uralda lentə aldı. Filmin ssenarisi bir gecəyə yazılmışdı. Az büdcəyə ərsəyə gələn filmin çəkilişləri restoranda aparılıb. Filmdə Nautilus Pompilius musiqi qrupunun mahnılarından istifadə olunub. Balabanov qrupun lideri olan Vyaçeslav Butusov ilə tanış idi. Debütündan sonra sənət kinosuna meyil edən rejissor, peşəkar aktyorlarla işləməkdən imtina etməyə başlayır.

1990-cı ildə Balabanov Sankt-Peterburqa köçür. 1992-ci ildə dostu Sergey Selyanovla bərabər "STV" kino şirkətini yaradır. Rejissorun əksər filmləri bu kompaniya vasitəsi ilə çəkilir.

İlk iki tammetrajlı filmində rejissor ədəbiyyata müraciət edir. "Xoşbəxt günlər" Semyuel Bekketin, "Qəsr" isə Frans Kafkanın əsərləri əsasında çəkilir.

Balabanovu məşhur edən film isə cavan muzdlu qatilin hekayəsindən bəhs edən 1997-ci ildə çəkilmiş "Qardaş" filmi olur. Film Rusiya kino tarixinin 90-cı illər üçün kultuna çevrilir.

1998-ci ildə Balabanov ssenarisini beş il qabaqcadan yazdığı, lakin maliyyə çatışmazlığı ucbatından reallaşdıra bilmədiyi "Eybəcərlər və insanlar haqqında" filmini təqdim edir. Film mübahisəli mövzusuna baxmayaraq (filmdə Rusiya imperiyasındakı pornoqrafiya istehsalçıları barəsində danışılır), "Ən yaxşı film" kateqoriyasında "Nika" mükafatına layiq görülür.

2000-ci ildə Balabanov “Qardaş” filminin sikveli olan “Qardaş 2” filmini çəkir. Bu dəfə hadisələr Moskvada və ABŞ-da cərəyan edir. Film yenə hadisəyə çevrilir və sevilir.

2002-ci ildə rejissor ikinci rus-çeçen müharibəsindən bəhs edən və birmənalı qarşılanmayan "Müharibə" filmini təqdim edir. "Ağır" filmlərdən sonra Balabanov baxış bucağını dəyişmək üçün iki "yüngül" "Gözbağlıca" kriminal komediya filmini və "Mənə ağrılı deyil" melodramını çəkir.

Balabanovun sonuncu işi 2012-ci ildə çəkilmiş "Mən də istəyirəm" filmi olub. Rejissor bu filmdə insanın həyatdan getməsi problemini anlatmağa çalışıb. Balabanov filmin bəzi kadrlarında epizodik rolda çəkilib. Bu filmdən sonra o, müsahibələrində, tezliklə öləcəyinə işarə etməyə başlamış və bu filmin onun sonuncu filmi olacağını söyləmişdir.

Aleksey Balabanov 2013-cü il mayın 18-də, saat 16 radələrində Sestroreçke şəhərindəki (Peterburqun Kurort rayonu) "Qum Təpələri" sanatoriyasında növbəti ssenarisi üzərində işləyərkən ürək tutmasından vəfat edib. Onun 54 yaşı var idi. Ölü duası mayın 21-də Knyaz-Vladimirski kilsəsində keçirilib. Balabanov elə həmin gün Smolensk qəbiristanlığında dəfn olunub.

Balabanov həvəskar və sənədli filmləri nəzərə almasaq, cəmi 14 bədii film çəkmişdir.

 Ailəsi 
Balabanov iki dəfə evli olub:
 birinci arvadı İrina, oğlu Fyodor (ixtisasca iqtisadçıdır).
 ikinci arvadı Nadejda Vasilyeva, "Lenfilm"in geyim rəssamıdır. Balabanov onunla "Qəsr" filminin çəkilişləri zamanı tanış olub. Oğlu Pyotr (1995-ci il təvəllüdlü).

 Filmoqrafiya 
İl Azərbaycanca adı  Orijinal adı  Filmdə iştirakı  Filmin növü1987  Əvvəl başqa zamanlar idi    rejissor, ssenarist  qısametrajlı bədii film1988  Mənim dostum yoxdur, yaxud One step beyond    rejissor, ssenarist  qısametrajlı bədii film1989  Nastya və Yeqor    rejissor, ssenarist  qısametrajlı bədii film1989  Rusiyada hava uçuşu haqqında    rejissor  sənədli film1991  Xoşbəxt günlər    rejissor, ssenarist  tammetrajlı bədii film1991  Sərhəd münaqişəsi    ssenarist  tammetrajlı bədii film1994  Qəsr    rejissor, ssenarist  tammetrajlı bədii film1994  Özgəyə xəbər    prodüser  tammetrajlı bədii film1995  Trofim    rejissor, ssenarist, aktyor  qısametrajlı bədii film1995  Sergey Eyzenşteyn. Tərcümeyi-hal    prodüser  sənədli film1997  Qardaş    rejissor, ssenarist  tammetrajlı bədii film1998  Eybəcərlər və insanlar haqqında    rejissor, ssenarist  tammetrajlı bədii film2000  Qardaş 2    rejissor, ssenarist, aktyor  tammetrajlı bədii film2002  Müharibə    rejissor, ssenarist  tammetrajlı bədii film2002  Çay (tamamlanmamış)    rejissor, ssenarist, hekayəçi  qısametrajlı bədii film2005  Gözbağlıca    rejissor, ssenarist  tammetrajlı bədii film2006  Mənə ağrılı deyil    rejissor  tammetrajlı bədii film2007  Yük 200    rejissor, ssenarist  tammetrajlı bədii film2008  Morfi    rejissor  tammetrajlı bədii film2010  Ocaqçı    rejissor, ssenarist  tammetrajlı bədii film2012  Mən də istəyirəm    rejissor, ssenarist, aktyor  tammetrajlı bədii film

 İstinadlar 

Ədəbiyyat

 Xarici keçidlər 


 Aleksey Balabanov Kinopoisk saytında
 "Seans" jurnalının internet saytında Aleksey Balabanov haqqında məqalələr 

Kateqoriya:SSRİ film rejissorları
Kateqoriya:Rusiya film rejissorları
Kateqoriya:SSRİ ssenaristləri
Kateqoriya:Rusiya ssenaristləri
Kateqoriya:Ürək tutmasından ölənlər
Kateqoriya:Yekaterinburqda doğulanlar
Kateqoriya:Rusiya prodüserləri